Kabupaten Pasaman

Kabupaten Pasaman adolah salah satu kabupaten di provinsi Sumatera Barat, Indonesia. Ibu kota kabupaten iko talatak di Lubuk Sikaping. Kabupaten iko mampunyoi laweh wilayah 3.947,63 km² dan bapanduduak sabanyak 253.299 urang manuruik sensus panduduak taun 2010, dan sabanyak 301.444 jiwa pado taun 2021.

Sarupo wilayah Indonesia lainnyo, Sumatera Barat, khususnyo Pasaman panah dikuasoi dek kolonial Balando. Parang malawan panjajahan Balando di Pasaman dipimpin dek Tuanku Imam Bonjol nan tanamo jo Parang Paderi (1821-1830). Dek talampau banyak masalah di kubu Tuanku Imam Bonjol manyababkannyo jo pangikuiknyo mangalami kakalahan malawan Balando.

Sumber pandapatan utamo Kabupaten Pasaman barasa dari sektor tani jo parak. Tigo gadang produksi tani jo parak di Pasaman adolah gatah, kakao, jo kelapa sawit. Sacaro baturuik-turuik, total produksi katigonyo pado taun 2021 mancapai 31.799,64 ton, 11.989,02 ton, jo 10 755,82 ton.

Etimologi 
Kato pasaman barasa dari Gunuang Pasaman. Pasaman nan diambiak dari bahaso Minangkabau nan aratinyo pasamoan. Hal iko marujuak kapado masyarakaik heterogen nan tingga di kabupaten iko. Samantaro di dalam bahaso Mandailing mampunyoi kato pasaman nan baarati jo nan ado dalam bahaso Minangkabau.

Geografi 
Wilayah Kabupaten Pasaman sabagian gadangnyo marupokan wilayah utan nan mancapai 80% laweh wilayah kabupaten. Utan linduang adolah kawasan nan paliang laweh nan mancapai 1.967,08 km2 pado 2021. 

Kabupaten Pasaman mampunyoi limo gunuang, antaro lain:

 Tambin (2.271 m)
 Kulabu (2.179 m)
 Malenggang (1.630 m)
 Ambun (2.060 m)
 Sigapuak (729 m)

Sungai di kabupaten iko paliang banyak ado di Kecamatan Lubuk Sikaping yaitu sabanyak 25 sungai. Wilayah Pasaman bariklim tropis jo rato-rato curah ujan pado taun 2021 adolah 4,99 mm/bulan, babeda jo taun 2020 nan mancapai 8,03 mm/bulan. Panurunan iko tajadi juo jo rato-rato ari hujan dari 17,17 ari pado taun 2020 manjadi 11,14 ari pado taun 2021.

Batas wilayah

Pamarintahan

Daftar Bupati

Dewan Perwakilan

Kecamatan

Seni 
 Ratok Bagindo Suman

Rujuakan

Pautan lua 

  Situs resmi

Pasaman
Pasaman
Kabupaten Pasaman